Morten Remar

Morten Remar (født 9. maj 1960) er en dansk forfatter, sanger, sangskriver og musikproducer. Er det ene medlem af duoen Back to Back, der bla. hittede med nummeret Jonathan. og udgiver stadig nye sange på eget label, PopGun Records. Siden 2016 har han ligeledes skrevet en række bøger, hovedsageligt krimier.

Karriere 
Fra 1982-84 var han en del af bandet Bon-Bon, der nåede at udgive ét album. Han spillede også synthbas på Mænd i Blåts første album, Pet Of The Year, fra 1984.

I 1986 begyndte han at samarbejde med Nis Bøgvad under navnet Back to Back og brød for alvor igennem med sangen "Jonathan" fra albummet Crackstreet.. 

Efter albummet Gløder af håb opløstes duoen og Remar koncentrede sig om sin karriere som solist og producer.
I 1993 udkom det engelsksprogede album Hey Mister Day og han medvirkede på DRs Åh Abe, var ophavsmand og medvirkende vært på DR B&U børneprogrammet Dig og Mig og Vito,  for i 1998 at udgive albummet Solo.

Back To Back genoptog, i 1999, samarbejdet og udgav et opsamlingsalbum, en genforening, der i perioden 2000-2004 medførte yderligere to album, Solfanger og Popfiction inden samarbejdet atter ophørte.
Morten Remar tog derefter en pause fra musikken, kun afbrudt af en single sammen med Kristian Leth Lige Nu Og Her, som kom i 2009.

I 2011 udkom det fjerde soloalbum, In Person og det femte, Umulige Kærester, udkom i marts 2015.

Han har desuden skrevet sange og produceret for andre kunstnere, ligesom han har været vært på børneprogrammet Dig og mig og Vito på DR.

I 2016 blev Back To Back igen gendannet som liveband, booket af Copenhagen Booking. I 2019 skiftede de til Kaika Music i Aarhus.

I 2016 debuterede han som skønlitterær forfatter med romanen AMOK.

Dannede i 2019, Morten Remar & De Lykkelige Kværulanter, sammen med guitaristen og sangskriveren Jacob Mogensen. Bandet stil kan betegnes som en melodisk blanding af pop, jazz, vise og funk i den nordiske tradition med danske tekster om livets gang på godt og ondt.

I dag er han bosiddende i Viborg og har tre børn med hustruen Katrine, hvor han skriver romaner, musik og indtaler lydbøger for forlag og forfattere.

Bibliografi 
2005: Redningsaktion Europa, forlaget minbog.dk
2016: Amok (spændingsroman), forlaget EgoLibris
2017: Detonator (krimiroman), forlaget EgoLibris
2018: Den Sporløse (krimiroman), forlaget EgoLibris
2019: Fink 1. sæson - Skyggemord (krimiroman), Mofibo Original & Forlaget Superlux (2021)
2020: Fink 2. sæson - Skalpel (krimiroman), Mofibo Original Forlaget Superlux(2021)
2020: Hoff (1). Døden på havet (mini-krimi-serie skrevet sammen med David & Stephan Garmark), Forlaget Superlux
2021: Hoff (2). Døden i dyndet (mini-krimi-serie skrevet sammen med David & Stephan Garmark), Forlaget Superlux
2022: Fink 3. sæson - Mestermanden (krimiroman), Mofibo Original & Forlaget Superlux(2022)
2022: Hoff (3). Døden på præstegården (mini-krimi-serie skrevet sammen med David & Stephan Garmark), Forlaget Superlux
2022: Hoff (4). Døden i kisten (mini-krimi-serie skrevet sammen med David & Stephan Garmark), Forlaget Superlux
2022: Hoff (5). Døden i Skagen (mini-krimi-serie skrevet sammen med David Garmark & Tommy Thorsteinsson), Forlaget Superlux
2023: Amanda Miller (1) - Kvinden under jorden (arbejdstitel, forventes udgivet efterår 2023)

Diskografi

Bon-Bon 
 1983: Bon Bon, Artic Records

Back to Back 
 1987: Det først album, Medley
 1989: Crackstreet, Medley
 1991: Gløder af håb, EMImedley
 2001: Solfanger, Medley Records
 2003: Popfiction, BTB Records

Solo 
 1993: Hey Mister Day, EMI Records
 1996: Dig og mig og Vito, Sony Music
 1998: Solo, Sony Music
 2012: In Person, Target Records
 2013: Jeg Kommer Hjem Nu (En julesang), Target Records
 2015: Umulige Kærester, Target Records
 2015: Endelig Jul (single) Target Records
 2021: Ticket for Two (single) PopGun Records
 2021: Until the Morning Comes (single) PopGun Records
 2022: Wish Upon a Star (single) PopGun Records
 2022: Beneath a Sun (single) PopGun Records
 2023: True to You (single) PopGun Records

Morten Remar & De Lykkelige Kværulanter 
 2020: Morten Remar & De Lykkelige Kværulanter (debut-album), Magnolia Records
 2022: Hun Kom Med En Sommer, Magnolia Records
 2023: Hul I hovedet, Magnolia Records

Andet 
 2009: Maria Montell, "Bang Bang Boogie" (single), Borderbreakers
 2009: Leth & Remar, "Lige nu og her" (single), Speed of Sound
 2010: Popgun, "What a wonderfull day" (single), www.gogoyoko.com
 2014: Ordstrøm, "Spol Tilbage" (single), Monkeymusic
 2018 - : Diverse udgivelser med diverse kunstnere på eget label, PopGun Records.

Referencer

Eksterne henvisninger 
 Morten Remars hjemmeside. Arkiveret version fra jan. 2015
 
 
 

Personer fra Hellerup
Sangere fra Danmark
Musikproducere fra Danmark
Studieværter fra Danmark
Tegnefilmsdubbere fra Danmark